લશ્કરના હસ્તક્ષેપો અંગે પ્રવર્તી રહેલી આશંકાઓ વચ્ચે હવે ખુદ લશ્કરના પ્રતિભાવો પણ રસપ્રદ છે. લશ્કરના પ્રવક્તા જનરલ આસિફ ગફુરે જણાવ્યું છે કે લશ્કરની થતી આલોચના અંગે અમે સંયમ રાખી શકીશું, પરંતુ જો રાષ્ટ્ર -સ્ટેટને લક્ષ્યાંક બનાવવામાં આવશે તો અમે પગલાં ભરીશું. અહીં ફરીવાર નોંધવું રહ્યું કે પાકિસ્તાનમાં લશ્કર એકમાત્ર પોતાને જ સમગ્ર રાષ્ટ્રના રક્ષક તરીકે માને છે. આથી પોતાની થતી રહેલી આ આલોચના અંતે પાકિસ્તાનની સામેની જ છે એવું બનાવીને તે પોતાના અલોચકો સામે પગલાં લે તો નવાઈ નહીં.